《朱泽民山水歌》
明代·虞堪

江山青青江水绿，市上何人吹紫竹。
避暑宫前不见春，落花满地游麋鹿。
千古江山列画图，朱侯解写咫尺烟模糊。
扁舟依然在洲渚，应可自此归五湖。
昔人去者今有无，昔人去者今有无？

作者简介：元末明初苏州府长洲人，字克用，一字胜伯。元末隐居不仕。家藏书甚富，手自编辑。好诗，工山水。洪武中为云南府学教授，卒官。有《希澹园诗集》。